stanford-oval/wikipedia huggingface dataset:
Source Filmmaker
משחקים > משחקי חברת Valve

המשחקים שהחברה Valve עשתה להם טריילרים:
Half-Life: Source
Counter-Strike: Source
Half-Life 2
Half-Life 2: Deathmatch
Half-Life Deathmatch: Source
Day of Defeat: Source
Half-Life 2: Lost Coast
Half-Life 2: Episode One
Half-Life 2: Episode Two
פורטל
Team Fortress 2
Left 4 Dead
Left 4 Dead 2
Alien Swarm
פורטל 2
Dota 2
Counter-Strike: Global Offensive
משחקים > משחקים אחרים

משחקים שהחברה Valve לא פיתחה אבל נעשה שימוש בתוכנה ביצירת הטריילרים:
Bloody Good Time
E.Y.E.: Divine Cybermancy
The Crossin
Dark Messiah of Might and Magic
Dear Esther
Garry's Mod
Hybrid
Kuma Reality Games
Kuma\War - (כל סדרת המשחקים)
Nuclear Dawn
Postal III
SiN Episodes
Sting
The Secret Operations
Tactical Intervention
The Ship
Vampire: The Masquerade – Bloodlines
Vindictus
VR Worlds 2
Zeno Clash
הערה: כל המשחקים שנמצאים הרשימה זו הם בשימוש המנוע הגרפי Source באישור של החברה Valve.
שימוש חופשי

Valve נתנו גם אישור לשימוש חופשי בתוכנה, שמאפשרת למשתמשי סטים לייצר סרטונים משלהם על משחקי Valve, כמובן שרוב הסרטונים הם על המשחק Team Fortress 2 (כמו ב-Garry's Mod, שעם המשחק יוצרים את רוב הסרטונים על המשחק Team Fortress 2) אך גם יש סרטונים על משחקים אחרים - לדוגמה "Manufactured Alliances", סרטון שמתרחש ביקום של סדרת "מאס אפקט", דבר שהתאפשר באמצעות קהילת Garry's Mod, שהעבירה מודלים ממשחקים שאינם מבוססים על מנוע Source לפורמט המודלים של Source.
שימוש חופשי > דוגמאות

הסרטון "Manufactured Alliances" (סרטון ביתי)
דוגמה לסרטון SFM על המוד החדש של המשחק Team Fortress 2 בשם Mann vs. Machine (סרטון ביתי)
דוגמה לסרטון מקורי שעיוותו אותו בעזרת התוכנה (סרטון ביתי)
דוגמה לסרטון ש-Valve יצרה עם התוכנה
ראו גם

Valve
Source
מתוך הטריילר של המשחק Half-Life 2: Episode Two
מתוך הטריילר של המשחק Dota 2
Outrospective

Outrospective הוא אלבום האולפן השלישי של להקת פיית'לס שיצא לאור ב-18 ביוני 2001. האלבום הוא האלבום הנמכר ביותר של הלהקה וכולל מספר שירים שזכו להצלחה ביניהם "We Come 1", "Muhammad Ali" ו"One Step Too Far" בו השתתפה גם הזמרת דיידו. למרות זאת, רולו ארמסטרונג, מפיק הלהקה, התיחחס לאלבום כאל האלבום הפחות אהוב עליו מבין אלבומי הלהקה.
בעטיפת האלבום מופיע צילום שצולם במהלך מרד הסטודנטים שנערך במאי 1968 בפריז, צרפת.
סינגלים

"We Come 1" היה הסינגל הראשון שיצא לאור מתוך האלבום. הבכורה העולמית הייתה ב-28 במאי 2011, בעוד בבריטניה יצא השיר ב-4 ביוני. השיר הגיע למקום השלישי במצעד הסינגלים הבריטי, המיקום הגבוה ביותר אליו הגיעה הלהקה (במשותף עם השיר "Insomnia"). בנוסף למצעד הבריטי הגיע למקום השלישי גם בדנמרק, הולנד, הונגריה, יוון, נורווגיה ורומניה.
"Muhammad Ali", הסינגל השני מתוך האלבום, יצא לאור ב-23 בספטמבר 2001. השיר עוסק בהשפעה שהייתה לדמותו של המתאגרף מוחמד עלי על מקסי ג'אז, סולן הלהקה, במהלך ילדותו. על עטיפת הסינגל מופיע צילום מתוך הקרב של עלי נגד סוני ליסטון. מיקום השיא אליו הגיע השיר במצעד הבריטי היה המקום ה-29, מקום אילו גם הגיע הסינגל הבא מתוך האלבום "Tarantula".
הסינגל הרביעי והאחרון מתוך האלבום, "One Step Too Far", הגיע למקום השישי המצעד הסינגלים הבריטי ולמקום הרביעי בבלגיה, הונגריה ובמצעד הדאנס הבריטי. הזמרת דיידו, אחותו של רולו ארמסטרונג, משתתפת בשיר.
רשימת השירים > Outrospective

|  | טשם השיר | משך |
| --- | --- | --- |
| 1 | Donny X | 4:08 |
| 2 | Not Enuff Love ‏ (זמר אורח: סטיב רולנד) | 5:55 |
| 3 | We Come 1 | 8:14 |
| 4 | Crazy English Summer (זמרת אורחת: זואי ג'ונסון) | 2:48 |
| 5 | Muhammad Ali (זמרת אורחת: פאולין טיילור) | 4:21 |
| 6 | Machines R Us | 3:44 |
| 7 | One Step Too Far (זמרת אורחת: דיידו) | 5:22 |
| 8 | Tarantula | 6:42 |
| 9 | Giving Myself Away | 4:38 |
| 10 | Code | 1:40 |
| 11 | Evergreen (זמרת אורחת: זואי ג'ונסון) | 4:35 |
| 12 | Liontamer (זמרת אורחת: זואי ג'ונסון) | 5:50 |
רשימת השירים > Outrospective / Reperspective

בדומה לאלבומי הלהקה הקודמים, גם לאלבום זה יצאה אחרי מספר חודשים גרסה מורחבת הכוללת את שירי האלבום המקורי ובנוסף דיסק הכולל גרסאות רמיקס ושירים נוספים.
|  | טשם השיר | משך |
| --- | --- | --- |
| 1 | "One Step Too Far (גרסת הרדיו) | 3:23 |
| 2 | We Come 1 (Wookie Remix) | 3:24 |
| 3 | Lotus | 7:04 |
| 4 | Crazy English Summer (Brothers on High Remix) (זמרת אורחת: זואי ג'ונסון) | 7:07 |
| 5 | Giving Myself Away (P*Nut Remix) | 3:56 |
| 6 | Evergreen (Dusted Remix) | 5:33 |
| 7 | Not Enuff Love (Skinny Remix) (זמר אורח: סטיב רולנד) | 4:49 |
| 8 | Daimoku | 4:11 |
| 9 | Liontamer (Ernest St. Laurent Remix) (זמרת אורחת: זואי ג'ונסון) | 6:16 |
| 10 | We Come 1 (Dave Clarke Remix) | 6:07 |
| 11 | God Is a Beckham (BBC World Cup Theme) | 5:27 |
| 12 | Crazy English Summer (Hiver & Hammer Remix) (זמרת אורחת: זואי ג'ונסון) | 8:36 |
Twisted (אלבום)

Twisted הוא אלבומו הראשון של סיימון פוספורד הידוע גם בשם Hallucinogen.
ֿהאלבום יצא ב-1995 תחת לייבל הגואה טראנס דרגונפליי רקורדס.
האלבום נחשב לפורץ דרך ונחשב לאחד החשובים בהיסטוריה של ז׳אנר הטראנס הפסיכדלי.
רשימת רצועות

"LSD"
"Orphic Thrench"
"Alpha Centauri"
"Dark Magus"
"Shamanix"
"Snarling Black Mabel"
"Fluoro Neuro Sponge"
"Solstice"
Talk That Talk

Talk That Talk (בעברית: דבר את הדיבור הזה) הוא אלבום האולפן השישי של הזמרת ריהאנה ויצא לאור ב-18 בנובמבר 2011.
ריהאנה רצתה ב-2011 להוציא מהדורה מחודשת לאלבומה הקודם, אך החליטה לוותר על הרעיון, ובמקום זה להוציא אלבום נוסף. האלבום הוקלט בין פברואר לנובמבר 2011, בעיקר במהלך סיבוב ההופעות הרביעי של הזמרת. להקפת האלבום ריהאנה גייסה מספר רב של מפיקים ובניהם אלכס דה קיד, מר בנגלדש, קלווין האריס, צ'ייס & סטטוס, סירקט, דה אינטרז, ד"ר לוק, אסתר דין, גארת מקגלינר, היט-בוי, נו איי.די, פריסילה רנה, רוב סווייר, סטארגייט ודה-דרים. מבחינה מוזיקלית, האלבום דומה בסגנונו לאלבומה הקודם של הזמרת, וסגנונו העיקרי של האלבום הוא פופ. האלבום בין היתר משלב אלמנטים של היפ הופ, דאבסטפ, אלקטרו, האוס, R&B דאנס. האלבום משלב גם את ז'אנר הדאנסהול בצורה עדינה. האלבום עוסק באהבה, מין וזימה ניהיליסטית.
עם יציאתו, האלבום קיבל ביקורות חיוביות ממבקרי המוזיקה. האלבום הופיע לראשונה בארצות הברית במקום ה-3, עם מכירות של 198 אלף עותקים. כעבור שנה הסתיימו מכירות האלבום במדינה, עם סכום של 1.12 מיליון עותקים. האלבום הגיע לשיא של מספר אחד באוסטריה, ניו זילנד, נורווגיה, שווייץ ובריטניה. בבריטניה האלבום מכר בשבוע הראשון ליציאתו 163 אלף עותקים. באפריל 2012 האלבום הגיע למעמד פלטינה משולשת בבריטניה (900 אלף עותקים).
מתוך האלבום יצאו 6 סינגלים רשמיים. "We Found Love", יצא לאור כסינגל הראשון מהאלבום ב-22 בספטמבר 2011. השיר הגיע למקום הראשון בבילבורד, מה שהפך אותו לשיר ה-11 לעשות זאת, ושהה 10 שבועות רצופים במקום זה, מה ששם אותו במקום ה-6 ברשימת השירים ששהו הכי הרבה שבעות במקום זה במצעד. השיר הצליח להגיע למקום הראשון ב-26 מדינות שונות. "You da One" יצא לאור כסינגל השני מהאלבום, וזכה להצלחה בינונית. "Talk That Talk", יצא לאור כסינגל השלישי מהאלבום, והרמיקס לשיר "Birthday Cake" יצא לאור כסינגל הרביעי. "Where Have You Been" יצא לאור כסינגל החמישי מהאלבום, והגיע לעירייה העליונה ב-20 מדינות שונות. השיר "Cockiness (Love It)", יצא כסינגל השישי והאחרון מהאלבום בשיתוף הראפר A$AP Rocky.
ב-12 בנובמבר 2011 דלף לאינטרנט האלבום במלואו.
רקע

בעקבות שחיררו המוקדם של אלבומה הקודם (Loud), ריהאנה חשפה בטוויטר כי האלבום יונפק מחדש עם שירים חדשים. בעקבות כך כתבה: "הוא ממשיך, רק עם יותר מוזיקה חדשה להוסיף לאוסף". בספטמבר 2011 ריהאנה הודיעה בטוויטר באופן סופי על כך שהתוכניות שלה להוציא מהדורה מחודשת בוטלו: אני חשבתי על פרסום מחדש, אבל Loud הוא אלבום משל עצמו! בנוסף לכך אתם חברה עבדתם פאקינג קשה כך שאתם ראויים לקבל אלבום חדש". בריאיון עם מיקסטייפ דיילי המפיק סימונדס, וחצי מהצמד Jugganauts, גילו כי הזמרת מתקרבת לסיומם של הקלטות אלבום האולפן השישי שלה בחודש אוגוסט 2011. הצמד גם אמר שהם כבר כתבו שני שירים שמועמדים להיכנס לאלבום, ואף אמרו: "ממה שאני מבין, היא מסיימת להקליט את האלבום עכשיו, ואנחנו עשינו שני שני שירים עבורה שהיא ממש ממש אהבה ואני ממש מתרגש מהם, כמו גם היא הביע עניין שנכתוב שיר שלישי." ב-15 בספטמבר 2011, ריהאנה אישרה בטוויטר כי הפגישות שעוסקות סביב יציאת האלבום יצאו לדרך: "אני לא יכולה לחכות כדי להתחיל למלא אתכם בעוד פרטים".
העבודה על האלבום החלה בפברואר 2011 ונגמרה בנובמבר אותה שנה. האלבום הוקלט באולפני הקלטה שונים. זמרים, כותבי שירים ומפיקים רבים עבדו על האלבום ובניהם ג'יי זי, אלכס דה קיד, אסתר דין, קלווין האריס, שון קומבס, ד"ר לוק ודה-דרים תרמו לאלבום. קוק הארל, אחד המפיקים של האלבום, דיבר על הקלטות האלבום: "בנוסף להופעות, אנחנו מקליטים אלבום חדש של ריהאנה, יש לנו סטודיו נייד שהקמנו בבתי מלון השונים שאנחנו שוהים. הקמנו חנויות בכל מקום במלון. לפני שיצאנו לרגל האירופית של סיבוב ההופעות של ריהאנה, התחלנו להקליט את האלבום בלוס אנג'לס. ריהאנה אוהבת לעבוד שעות מאוחרות, אז היא הייתה מגיעה לאולפן ב-9 בערב ומסיימת לעבוד ב-6 בבוקר." במאי 2012, ריהאנה חשפה כי בעוד שהיא מקליטה את האלבום, היא סבלה מתשישות, ואמרה בין שאר:" זה היה האלבום הכי טוב אי פעם, כמו של כוכב רוק. זה היה לוח הזמנים המטורף ביותר שהייתי אי פעם בכל החיים שלי. בוקר אחד התעוררתי והתחלתי לבכות כל כך חזק. סוף סוף אני פשוט נכנסתי למיטה שלי ויכולתי לישון טוב הלילה, ולא נשארתי ערה כל הלילה, אחרי שסיימתי בשעה 5 ביום שלפני..."
ריהאנה יצרה דף קמפיין בפייסבוק תחת הכותרת: "Rihanna: UNLOCKED" (ריהאנה: לא נעול). בדף זה המעריצים מקבלים משימות להשלמה, בצורה של משחקים, על מנת "לפתוח" מידע חדש על האלבום. עם חשיפת עטיפת האלבום של המהדורה הסטנדרטית, שני ג'יימס דין מ-MTV וסוקר עבור NME, ציין כי ריהאנה נראית "מפתה" בתמונה. גורדון דה סמארט מ-"סאן הומורסלי", מתח ביקורת על עטיפת האלבום של המהדורה הרגילה באומרו:"זה נראה כאילו הזמרת מנסה לחפות על פצע קר עם הלשון שלה, זה קל לאסוף אותה בתקופה זו של שנה - בעיקר כשהיא כל הזמן עירומה או מנסה לפתות את החבר החדש שלה על ידי השפתיים."
מוזיקה ומילים

האלבום הוא אלבום פופ/R&B, בשילוב עם שירי uptempo, ושירי מועדון. השירים באלבום הם שירי פופ גסים, שירי mid-tempo ובלדות קצביות. האלבום גם משלב אלמנטים של דאנסהול, היפ הופ, והאוס-R&B שמתאים לריקודים. רוב השירים כוללים גם בס כבד וקולות גסים, כולל פעימות אלקטרו וסינתיסייזרים. ג'יימס לצ'נו מדיילי הטלגרף כתב: "האלבום הוא כמו מועדון שמוכן למועד של ריהאנה". רוברט כריסטגו קרא לאלבום "פופ הוקיסטי בלי בושה ורוב האלבום ממוקד בדאנס מקושט עם מבחר מתחשב של בלטס מגרה כראוי, נודלס, ממכן, אנחות, שיהוקים, בום, בומים, קפיצות, קפיצות מהירות, דגימות xx, וחתיכות דיבורים". ג'ון קרמניקה מ"ניו יורק טיימס" כותב כי: "גרסתה של ריהאנה של מוזיקת ריקודים באלבום נשענת על מוזיקת המועדונים של תחילת שנות ה-90." המילים של האלבום מתארים את ריהאנה כמאהבת רומנטית וניהיליסטית. לאלבום יש השפעות דאנסהול עדינות.
הרצועה הפותחת של האלבום "You Da One", שהופקה על ידי ד"ר לוק הוא שיר מיד-טמפו קופצני בהשפעת האיים הקרביים וכולל שילוב של דאבסטפ לקראת אמצע השיר. "Where Have You Been",הופק על ידי ד"ר לוק ואסתר דין, עובר דרך מנגינה אקוסטית ומשלב אלמנטים של טראנס. הסינגל הראשון של האלבום "We Found Love", הוא שיר אלקטרו-האוס ודאנס-פופ. שיר הנושא של האלבום Talk That Talk, נעשה בשיתוף הראפר ג'יי זי, ומכיל סימפולים של השיר "I Got a Story to Tell". השיר העשירי של האלבום "Roc Me Out", מוגדר כשיר צ'אקינג טמפו עם סינתיסייזרים כבדים. "Watch n' Learn", השיר העשירי של האלבום כולל מנגינת היפ-הופ פלרטטנית ושובבה עם סינתיסייזרים. השיר הסוגר של האלבום "Farewell", הוא בלדה. השיר נכתב על ידי אסתר דין ואלכס דה קיד, והופק על ידי דה קיד עצמו. השיר עוסק בפרידה מבן זוג, שאיתו אי אפשר יהיה להיות יותר במערכת יחסים פיזית לאורך זמן. השיר מורכב ממנגינת פסנתר מתגלגל.
שירים נוספים שפורסמו באלבום הם: "Red Lipstick", "Do Ya Thang", ו-"Fool in Love". שלושת השירים פורסמו במהדורה המורחבת של האלבום. "Red Lipstick", מתואר כשיר מעוות וכהה עם דאבסטפ. השיר נכתב על ידי ריהאנה ודה-דרים והופק על ידי צ'ייס & סטטוס, שעבדו ביחד עם ריהאנה על אלבומה הרביעי. "Do Ya Thang" הוא שיר אר אנד בי עכשווי ועם מסר פשוט. הוא נכתב והופק על ידי ריהאנה ודה-דרים. "Fool in Love" הוא בלדה רפסודית אשר משלבת גיטרות אקוסטיות חשמליות, סינתיסייזרים ותופים. השיר קיבל השראה מהשיר "Criminal" של בריטני ספירס.
מסחר והופעות במצעדים

האלבום הופיע לראשונה במקום ה-3 בארצות הברית, עם מכירות של 198 אלף עותקים, קצת פחות מאלבומה הקודם, שהגיע גם הוא למקום ה-3 ומכר 207 אלף עותקים. בשבוע השני ליציאתו מכר האלבום 68,200 אלף עותקים במדינה, כאשר ירד למקום ה-7 במצעד, מה שהביא לכך שהאלבום מכר 266,400 אלף עותקים בשבוע השני ליציאתו במדינה. באוקטובר 2012, הסתיימו מכירות האלבום במדינה שהסתכמו ב-1,015,000 עותקים (מעמד פלטינה). בבריטניה האלבום זכה למכירות של 300 אלף עותקים (מעמד פלטינה), לאחר 6 ימים של מכירה. האלבום הופיע לראשונה במקום ה-1 במדינה עם מכירות של 163 אלף עותקים. האלבום שבר שיא נוסף של ריהאנה במדינה בכך שזאת הייתה הפעם היחידה בהיסטורית המדינה שאמן נשי הצליח להכניס גם אלבום וגם שיר למקום הראשון בו זמנית (כשאר השיר We Found Love" שהה במקום ה-1). זוהי למעשה הפעם השנייה שריהאנה שברה שיא זה, כאשר הפעם הראשונה היה עם האלבום Loud והשיר "What's My Name?". ב-9 בדצמבר 2011 האלבום זכה למעמד פלטינה כפולה בבריטניה. נכון ל-26 ביוני 2012 מכירות האלבום מסתכמות ב-850,000 עותקים במדינה. האלבום הפך לאלבום ה-R&B/היפ-הופ השני הנמכר ביותר בבריטניה בשנת 2011, כשאר אלבומה הקודם היה לאלבום הראשון הנמכר ביותר. ב-9 באוגוסט 2012 האלבום הופיע שוב במקום הראשון בתרשים עם מכירות של 9,578 עותקים.
מכירות האלבום הסתיימו במרץ 2013, והסתכמו ב-4 מיליון עותקים.
סינגלים

"We Found Love", הכולל שיתוף פעולה עם קלווין האריס, יצא לאור כסינגל המקדם של האלבום ב-22 בספטמבר 2011, שודר לראשונה בתחנות הרדיו בבריטניה ולאחר מכן יצא לאור בכל העולם. הביקורות היו מעורבות. חלק מהמבקרים מתחו ביקרות על חוסר תוכן לירי, וטענו כי השניות הטובות ביותר בשיר הם הקטעים בהם ריהאנה שרה את המילים, אם כי חלק שיבחו את ההפקה של האריס בשיר. הקליפ לשיר יצא ב-19 באוקטובר 2011, ומשווה את ריהאנה כסם מתעלל שמחפש ריגושים במערכת יחסים שבמהירות מדרדרת לאלימות והתמכרות. השיר הופיע לראשונה במקום ה-16 במצעד הבילבורד האמריקאי, ובסופו של דבר הגיע למקום הראשון. השיר גרם לריהאנה לשבור שיא בתור אומן הסולו שהצליח להכניס 20 שירים ל-Top 10 במצעד הבילבורד בזמן הקצר ביותר. השיר הגיע למקום הראשון גם בדנמרק, צרפת, אירלנד, נורווגיה, שוודיה, גרמניה, ובבריטניה, שם שהה במשך 6 שבועות.
"You da One", יצא לאור בתור הסינגל השני מהאלבום, כאשר הקרנת הבכורה שלו ברדיו הייתה ב-11 בנובמבר 2011, והוא יצא לאור באופן דיגיטלי 3 ימים לאחר מכן, ולתחנות הרדיו בארצות הברית ב-29 בנובמבר 2011. השיר זכה להצלחה בינונית בעולם. בארצות הברית לעומת זאת זכה השיר להצלחה כאשר הגיע למקום ה-14, וגם בבריטניה הצליח כאשר הגיע למקום ה-16. במצעד US Hot Dance Club Songs הגיע גם השיר לעשרים העליונים, וגם ב-10 מדינות נוספות.
"Talk That Talk", יצא כסינגל השלישי מהאלבום בעקבות הצבעה של מעריציה בטוויטר. השיר יצא בשיתוף עם הראפר ג'יי זי, ונשלח לתחנות הרדיו בארצות הברית ב-17 בינואר 2012. השיר הגיע למקום ה-31 במדינה ולמקום ה-25 בבריטניה.
"Birthday Cake", יצא כסינגל הרביעי מהאלבום, כאשר יצא בגרסת הרמיקס המלאה שלו, בשיתוף עם חברה לשעבר כריס בראון. השיר יצא כסינגל ביום ההולדת ה-24 של ריהאנה: ב-20 בפברואר 2012. לתחנות הרדיו השיר נשלח ב-6 במרץ 2012. השיר הגיע למקום השני במצעד US Hot R&B/Hip-Hop, ולמקום ה-24 במצעד הבילבורד הרשמי, אף על פי שהשיר לא השתחרר באופן דיגיטלי או לווה בקליפ.
"Where Have You Been" יצא כסינגל החמישי ב-8 במאי 2012 ברדיו ארצות הברית. בעקבות שחררו של הקליפ, השיר הגיע למקום ה-5 במצעד הבילבורד, ובמקום ה-6 בבריטניה. ריהאנה שברה שיא נוסף עם השיר כאשר הכניסה לטופ 10 במצעד הבילבורד 22 שירים בזמן הקצר ביותר (ב-7 שנים), כאשר היא עוקפת את לל ויין.
"(Cockiness (Love It", יצא לאור כסינגל השישי והאחרון מן האלבום ב-7 בספטמבר 2012. הגרסה שיצאה של השיר היא גרסת רמיקס שכוללת אירוח של הראפר A$AP Rocky. עם שחרור האלבום השיר הופיע לראשונה במקום ה-62 בקוריאה הדרומית ב-26 בנובמבר 2011, עם מכירות של 6,918 עותקים. בבריטניה השיר הופיע לראשונה במקום ה-33 במצעד שירי ה-R&B ב-27 בנובמבר 2011, וב-3 בדצמבר 2011 הופיע השיר בתרשים הסינגלים הרשמי במקום ה-121. בארצות הברית השיר הופיע לראשונה במקום ה-17 במצעד Billboard Bubbling Under Hot 100, ב-10 בדצמבר 2011.
קידום

We Found Love היה השיר הראשון שבוצע מתוך האלבום בהופעה חיה. השיר בוצע בפעם הראשונה ב-14 בנובמבר 2011 בלונדון במסגרת סיבוב ההופעות Loud Tour. שלושה ימים לאחר מכן ריהאנה ביצעה את השיר בעונה הראשונה של אקס פקטור בארצות הברית, כאשר במהלך הביצוע לבשה מכנסי ג'ינס קרועים ומעיל טייסים וכאשר שלטי ניאון היו על הבמה. יום למחרת ריהאנה ביצעה את השיר בעונה ה-8 של אקס פקטור בבריטניה, כאשר לבשה שמלה קטנה ומשובצת. ב-12 בפברואר 2012 ביצעה ריהאנה את השיר בטקס הגראמי, ולאחר מכן ביצעה את השיר Princess of China ביחד עם להקת קולדפליי בפעם הראשונה. ג'ון מיטשל מחדשות MTV אמר שהוא חושב ריהאנה נראתה "מדהימה" ושהיא נתנה "את האווירה". טינה טרנר לעומת זאת אמרה "ריהאנה זעזעה בשיערה הבלונדיני איתו היא נמצאת לאחרונה, לובשת האנסמבל הדוקה, שחושף את הבטן". הסופר של USA Today אד מסלי, שיבח את הביצועים, ותיאר אותם "צעקה בצעקה החוצה". Huffington Post ציין: גם לנו הביצועים עוררו את ה"צביטה של טינה טרנר". מגזין "זמן מדורג" ציין: כי "ריהאנה לא מאכזבת את שירי הפופ שלה, הם תמיד מתאימים לריקודים, לעיתים קליטים ומדהימים באופן עקבי. לפעמים אפילו יש להם קצת מהות, ביצועי גראמי לא היו ראוותניים או מטורפים, והיא לא פרצה החוצה בתנועות ריקוד עם הרקדנים האחרים, אבל זה היה אחד הביצועים המהנים ביותר." מאוחר יותר באותו חודש הזמרת ביצעה את השיר בטקס פרסי המוזיקה הבריטית 2012 שהתקיים ב-21 בפברואר 2012. הביצוע התחיל עם ריהאנה, כאשר היא נמצאת בתוך כלוב שהשפריץ צבע לכל הכיוונים, למרות שלא השפריץ על הזמרת עצמה. לאחר שריהאנה יצאה מהכלוב החלו להתווסף רקדנים לבמה. כאשר הביצוע התקרב לסיום בלונים צבעוניים גדולים הוציאו קונפטי אדום מהתקרה כשהם התפוצצו. הביצוע הסתיים כאשר ריהאנה חוזרת לכלוב ומורחת על עצמה צבע. בעוד היא מקדמת את הסרט "Battleship" בהשתתפותה, ביקרה ריהאנה ביפן, שם היא הופיעה עם השיר בתוכנית מוזיקה יפנית בטלוויזיה, כאשר היא לבשה קימונו מסורתי.
הופעתה הראשונה עם השיר Talk Talk That בבריטניה, הייתה בתוכנית של יונתן רוס. ריהאנה ביצעה את השיר ב-3 במרץ 2012. את "Where Have You Been" ביצעה בפעם הראשונה ב-13 בפברואר 2012, באירוע התרמה של גראמי, שם ביצעה גם את We Found love. ב-15 באפריל 2012 ביצעה ריהאנה את השיר ב-Coachella Valley, יחד עם We Found Love. היא לא הופיעה באופן רשמי בפסטיבל אך היא הצטרפה לקלווין האריס שהופיע. ב-5 במאי 2012, ביצעה שוב את השיר במחרוזת עם השירים: "Birthday Cake" ו-"Talk That Talk", בסאטרדיי נייט לייב בארצות הברית. כאשר ריהאנה ביצע את Where Have You Benn הסט היה מקושט בצורה דומה לקליפ של השיר. ריהאנה ורקדניה ביצעו כוריאוגרפיה בדומה לקליפ, ולבשו בגדים ערביים. את המחזרות ריהאנה פתחה עם השיר Birthday Cake" כאשר היא לבושה בתלבושת שחורה וקורי עכביש מאחוריה. לאחר מכן עברה ריהאנה לבצע את Talk That Talk בלעדיי ג'יי זי, ובסוף ביצעה את Where Have You Been.
קידום > דוקומנטרי

ב-17 בפברואר 2012 הועלה לאינטרנט סרט דוקו בשם "Road to Talk That Talk", המראה את מאחורי הקלעים של תהליך הפקת האלבום. בסרט ויראלי ריהאנה לוקחת את המצלמה אל היום האחרון של סיבוב ההופעות Loud Tour, לאולפן בזמן שהיא מדברת על השירים באלבום ומתעדת את חזרתה לברבדוס למשפחתה. החלק השני של הסרט יצא ב-9 במאי 2012, בו ריהאנה נראית מקליטה את שאר הטיול שלה בברבדוס, למלון בו היא הייתה עם קייטי פרי, ובין היתר דיברה גם על ההתמוטטות שלה.
רשימת רצועות

| Talk That Talk> מס' | Talk That Talk> שם | Talk That Talk> כותב(ים) | Talk That Talk> משך | Talk That Talk>  | Talk That Talk>  | Talk That Talk>  | Talk That Talk>  | Talk That Talk>  | Talk That Talk>  |
| --- | --- | --- | --- | --- | --- | --- | --- | --- | --- |
| 1. | You da One  | לוקאס גוטוואלד, אסתר דין, יוהאן היל, ריהאנה | 3:20 |  |  |  |  |  |  |
| 2. | Where Have You Been  | גוטוואלד, דין, קלווין האריס, וואלטר, ג'ף מאק | 4:03 |  |  |  |  |  |  |
| 3. | We Found Love (בשיתוף קלווין האריס)   | קלווין האריס | 3:35 |  |  |  |  |  |  |
| 4. | Talk That Talk (בשיתוף ג'יי זי)   | דין, ג'יי זי, שון קומבס, מייקל אס. אריקסן, טור אריק הרמנסן, אנטוני בסט, קרל תומפסון, כריסטופר וואלאס | 3:30 |  |  |  |  |  |  |
| 5. | Cockiness (Love It)  | קנדיס פילאי, דוויין אברנאתי, שונדר "מר בנגלדש" קרופורד, ריהאנה | 2:58 |  |  |  |  |  |  |
| 6. | Birthday Cake  | The-Dream, מרוקס פאלקיוס, ארנטס קלארק, ריהאנה | 1:18 |  |  |  |  |  |  |
| 7. | We All Want Love  | ארנסט וילסון, סיטב וירמן, קווין רנדולף, אסתר דין, גונזלס | 3:57 |  |  |  |  |  |  |
| 8. | Drunk on Love  | מייקל אס אריקסן, טור אריק הרמנסן, דין, טראקי האל, The xx, גונזלס | 3:32 |  |  |  |  |  |  |
| 9. | Roc Me Out  | אריקסן, דין, הרמנסן, רוב סוויר, גראט' מקגרילן | 3:29 |  |  |  |  |  |  |
| 10. | Watch n' Learn  | פריסיליה רנה, היט-בוי, אליה ג'קסון, ריהאנה | 3:31 |  |  |  |  |  |  |
| 11. | Farewell  | דין, אלכסנדר גרנט | 4:16 |  |  |  |  |  |  |
| משך כולל: | משך כולל: | משך כולל: | 37:29 |  |  |  |  |  |  |
| רצועות בונוס ב-דלוקס> מס' | רצועות בונוס ב-דלוקס> שם | רצועות בונוס ב-דלוקס> כותב(ים) | רצועות בונוס ב-דלוקס> משך | רצועות בונוס ב-דלוקס>  | רצועות בונוס ב-דלוקס>  | רצועות בונוס ב-דלוקס>  | רצועות בונוס ב-דלוקס>  | רצועות בונוס ב-דלוקס>  | רצועות בונוס ב-דלוקס>  |
| --- | --- | --- | --- | --- | --- | --- | --- | --- | --- |
| 12. | Red Lipstick  | The-Dream, ג'יימס הטפילד, לארס אלריך, וויליאם קנארד, סאול מילטון, ריהאנה | 3:37 |  |  |  |  |  |  |
| 13. | Do Ya Thang  | The-Dream, ריהאנה | 3:43 |  |  |  |  |  |  |
| 14. | Fool in Love  | גוטוואלד, דין, הנרי וואלטר | 5:15 |  |  |  |  |  |  |
| משך כולל: | משך כולל: | משך כולל: | 49:07 |  |  |  |  |  |  |
| רצועות בונוס ב-iTunes> מס' | רצועות בונוס ב-iTunes> שם | רצועות בונוס ב-iTunes> כותב(ים) | רצועות בונוס ב-iTunes> משך | רצועות בונוס ב-iTunes>  | רצועות בונוס ב-iTunes>  | רצועות בונוס ב-iTunes>  | רצועות בונוס ב-iTunes>  | רצועות בונוס ב-iTunes>  | רצועות בונוס ב-iTunes>  |
| --- | --- | --- | --- | --- | --- | --- | --- | --- | --- |
| 15. | (We Found Love (Calvin Harris Extended Mix  | קאלווין האריס | 5:45 |  |  |  |  |  |  |
| משך כולל: | משך כולל: | משך כולל: | 54:53 |  |  |  |  |  |  |
סמפולים

מספר שירים מהאלבום סומפלו עם דגימות של שירים אחרים:
"Where Have You Been"- מסמפל את השיר "I've Been Everywhere", שנכתב על ידי ג'ף מאק.
"Talk That Talk"- מסמפל את השיר "I Got a Story to Tell", שבוצע על ידי The Notorious B.I.G, ונכתב על ידי אנתוני בסט, שון קומבס, קרל תומפסון וכריסטופר ואלאס.
"Cockiness (Love It)"- מסמפל את השיר "Summertime" שבוצע על ידי בילי סטיוארט ונכתב על ידי DuBose Heyward.
"Drunk on Love"- מסמפל את השיר "Intro" שבוצע של ידי The xx, וכתב על ידי הלהקה עצמה ביחד עם בריאה קורשים.
"Red Lipstick"- מסמפל את השיר "Wherever I May Roam", שבוצע על ידי מטאליקה ונכתב על ידי הטפילד ולארס אולריך. השיר מכיל סמפולים גם מהשיר "Saxon", שבוצע על ידי צ'ייס & סטטוס ונכתב על ידי ויליאם קנארד ושאול מילטון.
Rihanna performing ריהאנה מבצעת את We Found Love בנובמבר 2011, במהלך סיבוב ההופעות Loud Tour.
אברהם רוזנטל (רופא)

| --- | --- |

 לידה:  7 באוגוסט 1875 סובאלק, האימפריה הרוסית
 פטירה:  14 בספטמבר 1938 (בגיל 63) רמלה, פלשתינה (א"י)
 מקום קבורה:  בית הקברות היהודי בהר הזיתים 
 תפקידים:  פסיכיאטר 
 
ד"ר אברהם רוזנטל ואחות בודקים מטופל ב"ארזה" בשנות ה-30
אדמונד אלנבי משוחח עם ד"ר אברהם רוזנטל וחיים ארלוזורוב במהלך ביקורו ב"ארזה"
המצבה על קברו של ד"ר אברהם רוזנטל בהר הזיתים
אברהם רוזנטל (7 באוגוסט 1875, סובאלק, פלך סובאלק, פולין הרוסית (האימפריה הרוסית) – 14 בספטמבר 1938, רמלה) היה רופא, פסיכיאטר ופעיל ציוני, ומאבות הרפואה הממסדית העברית בארץ ישראל.
קורות חיים

אברהם רוזנטל נולד בשנת 1875 בעיירה סובאלק שבפולין הרוסית, בנם של שרה אסתר לבית וישניַאק וזלמן (סוחר, סופר ועסקן ציבור, שהתייחס לרב צבי הירש אשכנזי). בילדותו למד ב"חדר" ובגימנסיה, ומשם המשיך ללימודי רפואה באוניברסיטת מוסקבה. לאחר שהוסמך כרופא בשנת 1898, עבד במוסדות לחולי רוח ברוסיה והשתלם בפסיכיאטריה באוניברסיטת ברלין. רוזנטל שירת כרופא צבאי במלחמת רוסיה–יפן, ובשנת 1906 נישא לחנה קרפילוב.
לאחר המלחמה ייסד רוזנטל בית חולים פסיכיאטרי פרטי (מעין סנטוריום) במוסקבה, וניהל אותו עד שהולאם ב-1918 בעקבות המהפכה הרוסית. בתקופה זו השתתף גם בייסוד "אגודת הפסיכיאטרים והנוירולוגים הרוסית". ב-1920, בעקבות ההלאמה, עבר לברלין, שם ניהל את חברת "אָזע" ('אוֹזֶה'; החברה לשמירת בריאות היהודים, שעסקה ברפואה מונעת ובטיפוח ההיגיינה בקרב יהודי מזרח אירופה). את פעילותו לטובת "אזע" המשיך רוזנטל גם לאחר עלייתו לארץ, וב-1926 יצא לארצות הברית לגיוס תרומות.
רוזנטל היה ציוני נלהב כבר מנעוריו, חבר אגודות "בני ציון", "חובבי שפת עבר" וחברת מרבי השכלה. ב-1924 עלה רוזנטל לארץ והשתקע בירושלים, ברחוב החבשים, ליד ספריית בני ברית.
בארץ היה מ-1924 למנהל בית ההבראה ארזה (עד מותו). מ-1925 כיהן גם כמנהל המחלקות לנוירולוגיה, פסיכיאטריה ופיזיותרפיה בבתי החולים של הדסה בירושלים (כיום, הדסה הר הצופים) ובתל אביב (עד התפטרותו ב-1929) בנוסף, פעל בתל אביב, בסנטוריום שרייבמן ומ-1929 במלון סן רמו), ומשנת 1932 בקליניקה פרטית לנוירולוגיה וריפוי בחשמל שפתח בביתו בירושלים.
רוזנטל תרגם את ספרו של אויגן בלוילר מגרמנית לרוסית, פרסם מאמרים מקצועיים ברוסית ובעברית, היה חבר ההסתדרות הרפואית בישראל ואף עמד בראשה למשך זמן-מה, וכן ערך את ביטאונה, "הרפואה".
למרות מאורעות תרצ"ו-תרצ"ט, המשיך רוזנטל לנסוע לתל אביב מדי יום רביעי, לקבל שם חולים. ב-14 בספטמבר 1938 (י"ח באלול תרצ"ח), בעת שעברה מכוניתו בתוככי רמלה, נפתחה עליו אש קטלנית והוא נהרג, בן 63 במותו. רוזנטל הובא לקבורה למחרת בבית הקברות בהר הזיתים, בחלקת הקדושים.
רוזנטל היה אב לשתיים: מרים טל (1910–1981), מבקרת אמנות ידועה, ששימשה בין היתר כמבקרת האמנות של "ידיעות אחרונות"; ואינה פומרנץ (1914–2001), ארכאולוגית, המזכירה המדעית והאחראית על יחסי הציבור של אגף העתיקות והמוזיאונים, עורכת כתבי עת ארכאולוגיים.
במלאת מאה שנה להולדתו, קראה עיריית ירושלים רחוב על שמו ("מבוא רוזנטל") בסמוך למקום מגוריו ברחוב החבשים (כיום רחוב אתיופיה).